Šiaulių miesto savivaldybės

2018‒2020 metų strateginio

veiklos plano

11 priedas

**ŠIAULIŲ MIESTO SAVIVALDYBĖS 2018–2020** **METŲ VEIKLOS PLANO 2018 METŲ SAVIVALDYBĖS VEIKLOS PROGRAMOS (NR. 11) APRAŠYMAS**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Biudžetiniai metai** | | 2018 m. | | | | | | |
| **Asignavimų valdytojas** | | Savivaldybės administracijos direktorius | | **Kodas** | | | 188771865 | |
| **Programos pavadinimas** | | Savivaldybės veiklos programa | | **Kodas** | | | 11 | |
| **Programos parengimo (tęsimo) argumentai** | | Programa yra tęstinė.  Realizuojamos LR vietos savivaldos įstatymu nustatytos savarankiškosios savivaldybių funkcijos, valstybinės (valstybės perduotos savivaldybėms) funkcijos.  Savivaldybė yra pagrindinis mechanizmas, sujungiantis bendruomenės poreikius ir valstybės politiką, todėl nuo to, kaip kokybiškai ir racionaliai dirbs Savivaldybės administracija, priklauso visų vykdomų programų rezultatai, o kartu ir miesto vystymosi perspektyvos. | | | | | | |
| **Ilgalaikis prioritetas (pagal ŠSPP)** | | Atviras – aktyvi, kūrybinga ir atsakinga bendruomenė  Veržlus – konkurencinga verslo aplinka  Saugus – draugiška gamtai gyvenamoji aplinka | | **Kodas** | | | 1  2  3 | |
| **Šia programa įgyvendinamas savivaldybės strateginis tikslas** | | Efektyviai panaudojant žmogiškuosius ir finansinius išteklius, formuoti palankią aplinką investicijoms pritraukti | | **Kodas** | | | 02 | |
| **Programos tikslas** | | Efektyviai organizuoti Savivaldybės darbą ir užtikrinti Savivaldybės funkcijų įgyvendinimą. | | **Kodas** | | | 01 | |
| **Tikslo aprašymas.**  Įgyvendinant šį tikslą yra vykdomi trys uždaviniai:  *01 uždavinys. Sudaryti sąlygas Savivaldybės funkcijoms įgyvendinti.*  Savivaldybės funkcijos – tai LR vietos savivaldos įstatymo ir kitų įstatymų savivaldybėms priskirtos viešojo administravimo ir viešųjų paslaugų teikimo funkcijos.  Savivaldybės institucijos – atstovaujamoji institucija, tai yra savivaldybės taryba, ir vykdomoji institucija, tai yra savivaldybės administracijos direktorius, turinčios vietos valdžios ir viešojo administravimo teises ir pareigas. Savivaldybės institucijos yra atsakingos už savivaldos teisės ir savo funkcijų įgyvendinimą bendruomenės interesais. Savivaldybės kontrolės ir audito tarnyba yra savivaldybės kontrolės įstaiga, kuri atlieka finansinį ir veiklos auditą savivaldybės administracijoje, savivaldybės administravimo subjektuose bei savivaldybės kontroliuojamose įmonėse, prižiūri ar teisėtai, efektyviai, ekonomiškai ir rezultatyviai valdomas savivaldybės turtas bei vykdomas savivaldybės biudžetas. Savivaldybės kontrolieriaus įgaliojimai ir pareigos, savivaldybės kontrolės ir audito tarnybos funkcijos yra reglamentuotos Lietuvos Respublikos Vietos savivaldos įstatyme.  Savivaldybės administracija yra savivaldybės įstaiga, kurią sudaro struktūriniai, struktūriniai teritoriniai padaliniai – seniūnijos (filialai). Kontrolės ir audito tarnyba atlieka savivaldybės biudžeto lėšų naudojimo priežiūrą, teisėtą, tikslingą ir efektyvų savivaldybės turto ir savivaldybei perduoto valstybės turto naudojimą.  Savivaldybės funkcijų atlikimo kokybė priklauso nuo Savivaldybės tarybos, Savivaldybės administracijos, Sekretoriato ir Kontrolės tarnybos darbo organizavimo. Siekiant įgyvendinti uždavinį numatyta pagerinti Savivaldybės materialinę bazę: atlikti Savivaldybės pastato (Vasario 16-osios g. 62) dalies, kurioje turi būti įsteigtas įvykių operatyvaus valdymo koordinacinis centras kapitalinį stogo ir patalpų remontą, įsigyti baldus, skirtus minėtam centrui įrengti.  Siekiant užtikrinti nepertraukiamą ir efektyvų informacinių sistemų bei kompiuterinės technikos darbą, numatoma toliau plėtoti ir prižiūrėti administracinių nusižengimų informacinę sistemą, programinę įrangą. Įgyvendinant informacinių sistemų funkcionalumo plėtrą, planuojama atnaujinti kompiuterinės ir programinės įrangos bazę.  Produkto vertinimo kriterijai:  Atlikti statybos (remonto darbai) 80 proc., įsigyta reikiamų baldų 100 proc. įgyvendinta, užtikrinta vykdymo priežiūra 100 proc.  Užtikrinta įsigytos programos ir programinės įrangos ir kitų techninių priemonių aptarnavimo paslauga 100 proc.  *02 uždavinys. Tinkamai įgyvendinti valstybines (perduotas savivaldybei) funkcijas.*  Valstybinės (perduotos savivaldybėms) savivaldybės funkcijos – tai valstybės funkcijos, perduotos savivaldybėms atsižvelgiant į gyventojų interesus. Šios funkcijos perduodamos įstatymais ir įgyvendinamos vadovaujantis teisės aktais. Savivaldybės, įgyvendindamos šias funkcijas, turi įstatymų nustatytą sprendimų priėmimo laisvę.  Vykdant uždavinį užtikrinamas valstybinių (perduotų savivaldybei) funkcijų vykdymas. Dalies funkcijų įgyvendinimas yra numatytas per kitose programose numatytus tikslus, todėl šis uždavinys apima tokias valstybines funkcijas:  1) gyvenamosios vietos deklaravimą;  2) duomenų valstybės registrui teikimą:  3) pirminę teisinę pagalbą pagal valstybės garantuojamos teisinės pagalbos įstatymą;  4) nuosavybės teisių atkūrimo nagrinėjimą;  5) civilinės būklės aktų registravimą;  6) gyventojų registro tvarkymą;  7) valstybinės kalbos vartojimo kontrolę;  8) vaikų teisių apsaugą;  9) jaunimo teisių apsaugą;  10) archyvinių dokumentų tvarkymą;  11) mobilizacijos administravimą;  12) civilinės saugos organizavimą;  13) žemės ūkio funkcijų vykdymą;  14) viešųjų darbų administravimą;  15) socialinių pašalpų administravimą;  16) kompensacijų administravimą;  17) Socialinės paramos mokiniams administravimą;  18) Socialinės globos administravimą;  19) Būsto nuomos ar išperkamosios būsto nuomos mokesčių dalies kompensacijų administravimą;  20) Neveiksnių asmenų būklės peržiūrėjimo užtikrinimą;  21) Mirusiųjų pervežimą iš užsienio.  *04 uždavinys.* 2016 m. parengtame Administracinės naštos mažinimo 2016-2018 m plane numatytos priemonės, mažinančios administracinę naštą juridiniams ir fiziniams asmenims. 2016-2017 m. realizuota daugiau kaip 86 proc. parengto plano numatytų veiklų, 2018 m. numatyta įgyvendinti plano 6 priemones, įpareigojančias atsisakyti popierinių dokumentų ir teikiamas paslaugas perkelti į elektroninę erdvę. Informacinių technologijų plėtra, augančios technologinės galimybės leidžia optimizuoti įvairių sričių darbus bei kurti ir plėtoti elektroninę valdžią. Patikimai veikiančios informacinės sistemos bei pažangios informacinės technologijos sudaro prielaidas administracinės naštos mažinimui verslui ir gyventojams. Vykdant priemones bus siekiama kuo mažesnėmis laiko sąnaudomis ir finansinėmis išlaidomis vykdyti teisės aktuose numatytus informacinius įsipareigojimus, maksimaliai supaprastinti administracines procedūras, gerinti elektroninių administracinių paslaugų plėtojimą bei užtikrinti administracinės naštos stebėseną, viešumą ir prevenciją.  Siekiant įgyvendinti uždavinį 2018 m. planuojama analizuoti informacijos poreikius, procesus ir specifikuoti bei projektuoti sistemas Siekiant optimizuoti ir kontroliuoti sąnaudas 2018 m. numatytas IT vystymo plano parengimas.  Siekiant įgyvendinti minėtą uždavinį yra planuojama taip pat pasinaudoti ES struktūrinių fondų parama ir pradėti įgyvendinti minėtų fondų lėšomis iš dalies finansuojamą projektą, tai „Paslaugų ir asmenų aptarnavimo kokybės gerinimas“, kurio metu bus patobulinti 10 viešojo administravimo organizavimo ir teikimo procesai, o pilnai įgyvendinus projektą tikėtinas pagerėjęs gyventojų pasitenkinimas Šiaulių miesto savivaldybės administracijos teikiamomis viešojo administravimo paslaugomis.  Taip pat bus įgyvendinamas projektas „Gyventojų kortelės integravimas į teikiamų paslaugų valdymą Jelgavos ir Šiaulių savivaldybėse“, kurio tikslas yra užtikrinti savivaldybėse teikiamų paslaugų sistemos efektyvų valdymą, tobulinant sistemą, užtikrinant efektyvų paslaugų teikimą naudojant Jelgavos ir Šiaulių gyventojo korteles. Pagrindinės projekto veiklos apima gyventojų kortelės veikimo koncepcijos teikiamų paslaugų valdyme sukūrimas, nustatytos lengvatų sistemos tobulinimas, panaudojant gyventojo kortelę, informacinių technologijų resursų, reikalingų efektyviai lengvatų apskaitai ir gyventojų kortelės pritaikymui elektroninėje erdvėje, planavimas ir diegimas, savivaldybių internetinių puslapių tobulinimas, orientuotas į efektyvų paslaugų teikimą;  *05 uždavinys. Gerinti Savivaldybės administracijos materialinę-techninę bazę*bus įgyvendinamas vykdant projektavimą ir kitas inžinerines paslaugas.  Produkto vertinimo kriterijai:  Atlikti statybos (remonto darbai) 80 proc., įsigyta reikiamų baldų 100 proc. įgyvendinta, užtikrinta vykdymo priežiūra 100 proc. Užtikrinta įsigytos programos ir programinės įrangos ir kitų techninių priemonių aptarnavimo paslauga 100 proc. | | | | | | | | |
| **Programos tikslas** | | Plėtoti bendradarbiavimą su socialiniais partneriais | **Kodas** | | | 02 | | |
| **Tikslo įgyvendinimo aprašymas.**  Įgyvendinant šį tikslą yra vykdomi du uždaviniai:  *01 Plėtoti bendradarbiavimą su miesto teisėtvarkos institucijomis, organizacijomis.*  Siekiant įgyvendinti uždavinį, bus įgyvendinama Vyriausybės nutarimu patvirtinta Saugios savivaldybės koncepcija, vykdomas Lietuvos Respublikos Vidaus reikalų ministro 2016 m. rugpjūčio 29 d. įsakymu Nr. 1V-598 patvirtintas kovos su prekyba žmonėmis 2017–2019 metų veiksmų planas, plėtojamas bendradarbiavimas su socialiniais partneriais: miesto teisėtvarkos institucijomis, nevyriausybinėmis organizacijomis. Kompleksiškai planuojamos ir koordinuojamos nusikaltimų prevencijos priemonės, susijusios su gyventojų saugumo stiprinimu ir saugios savivaldybės aplinkos kūrimu. Šiam uždaviniui įgyvendinti planuojama pasirašyti 14 Šiaulių miesto savivaldybės Nusikaltimų prevencijos tikslinių programos projektų įgyvendinimo ir finansavimo sutarčių su miesto teisėtvarkos institucijomis bei nevyriausybinėmis organizacijomis.  Taip pat bus įgyvendinamas projektas „Civilinės saugos sistemos gerinimas Šiaulių ir Jelgavos miestuose (saugios savivaldybės koncepcija)“. Pagrindinis Projekto tikslas yra pagerinti civilinės saugos sistemą, sudarant sąlygas operatyviai ir kokybiškai vykdyti gyventojų saugumą užtikrinančias viešojo administravimo paslaugas, vykdyti miesto gyventojų saugumo (saugūs namai, saugi aplinka, saugus darbas ir mokykla) monitoringą.  Pagrindinės Projekto veiklos:  1. informacijos ir įvykių operatyvaus valdymo koordinacinio centro įsteigimas ir reagavimo sistemos sukūrimas Šiaulių mieste, informacijos ir įvykių operatyvaus valdymo koordinacinio centro plėtra Jelgavos mieste;  2. situacijos socialiai rizikingose miesto viešosiose vietose vaizdo kameromis stebėsena ir tam reikalingos įrangos įsigijimas;  3. gyventojų saugumą viešosiose vietose užtikrinančių priemonių prevencija, visuomenės švietimas, informacinės medžiagos rengimas.  Produkto vertinimo kriterijai:  Sumažėjęs nusikalstamų veikų skaičius Šiaulių mieste, pasirašyta 10 Šiaulių miesto savivaldybės Nusikaltimų prevencijos tikslinių programos projektų įgyvendinimo ir finansavimo sutarčių.  Įgyvendinta Projekto „Civilinės saugos sistemos gerinimas Šiaulių ir Jelgavos miestuose (saugios savivaldybės koncepcija) veiklų - 80 proc.  *02 Skatinti Savivaldybės bendradarbiavimą su vietos bendruomene.*  Uždavinys bus įgyvendinamas skatinant Šiaulių miesto nevyriausybinių organizacijų veiklą bei plėtrą, vadovaujantis Lietuvos Respublikos Nevyriausybinių organizacijų plėtros įstatymu. Šių priemonių tikslinės grupės –nevyriausybinės organizacijos, registruotos ir veikiančios Šiaulių mieste.  Nevyriausybinių organizacijų plėtrai mieste užtikrinti 2017-11-10 Administracijos direktoriaus įsakymu Nr. A-1635„Dėl Šiaulių miesto savivaldybės nevyriausybinių organizacijų steigimui ir perregistravimui lėšų skyrimo (kompensavimo) tvarkos aprašo patvirtinimo“, patvirtintas Šiaulių miesto savivaldybės nevyriausybinių organizacijų steigimui ir perregistravimui lėšų skyrimo (kompensavimo) tvarkos aprašas, kuris nustato lėšų nevyriausybinėms organizacijoms (toliau – NVO) steigti ir perregistruoti skyrimo (kompensavimo) tvarką. Šiaulių miesto nevyriausybinių organizacijų tarybos siūlymu (2017-12-06 protokolas Nr. VT-74) nustatyti nevyriausybinių organizacijų projektų prioritetai, kuriais vadovaujantis 2018 metais nevyriausybinės organizacijos teiks projektus, skatinančius visuomeniškumą, bendruomeniškumą bei savanorystę, edukacinius ir bendradarbiavimo tarp NVO ir vietos savivaldos institucijų plėtros projektus:   1. Ugdyti ir skatinti miesto gyventojų pilietinį aktyvumą bei tautinį sąmoningumą. 2. Vykdyti miesto bendruomenės aplinkosauginį ugdymą. 3. Formuoti bendruomenės narių sveiką gyvenseną ir jos kultūrą. 4. Vykdyti vaikų ir jaunimo vasaros užimtumo programą. 5. Sudaryti palankias sąlygas miesto bendruomenei sveikatinti, ugdyti visuomenės poreikį sveikai gyventi. 6. Bendradarbiauti su organizacijomis, teikiančiomis socialinės reabilitacijos paslaugas neįgaliesiems bendruomenėje. 7. Kurti saugią aplinką socialinės rizikos grupės vaikams, neatitraukiant jų nuo šeimos; siekti apsaugoti juos nuo smurto, valkatavimo, elgetavimo, nusikaltimų, organizuojant jų užimtumą. 8. Organizuoti vasaros poilsį socialinės rizikos, socialiai remtinų šeimų vaikų vasaros poilsio užmiesčio ir dieninio tipo vasaros stovyklose Plėtoti vaikų užimtumą 9. Ugdyti visuomenės sąmoningumą, pilietiškumą, skatinant verslo, švietimo, NVO, kultūros ir mokslo bendradarbiavimą   Šiaulių miesto nevyriausybinių organizacijų 2018 metais vykdomų projektų finansavimo prioritetų sąrašas bus patvirtintas Šiaulių miesto savivaldybės administracijos direktoriaus įsakymu.  Produkto vertinimo kriterijai:  2018 m. numatomas įregistruotų ar perregistruotų nevyriausybinių organizacijų skaičius – 8. Nevyriausybinių organizacijų numatytų finansuoti projektų skaičius – 40, dalyvių skaičius – 3000.  Atsiradus didesnei renginių įvairovei, išaugęs renginių lankytojų pasitenkinimo lygmuo renginių kokybe ir atitikimas lūkesčiams, poreikiams, interesams. Išaugęs NVO aktyvumas 20 proc. | | | | | | | | |
| **Programos tikslas** | Užtikrinti tinkamą Savivaldybės lėšų planavimą ir panaudojimą. | | | | **Kodas** | | | 03 |
| **Tikslo įgyvendinimo aprašymas.**  Programos tikslas įgyvendinamas realizuojant du uždavinius.  *01 Užtikrinti prisiimtų įsipareigojimų vykdymą.* Savivaldybės ilgalaikiame plėtros plane numatytą darnų miesto vystymąsį dėl ribotų finansinių resursų yra sudėtinga įgyvendinti tik Savivaldybės lėšomis, todėl viena iš galimybių – paskolos. Įgyvendinant uždavinį, siekiama Savivaldybės skolinimosi poreikį patenkinti laiku, kuo mažesniais kaštais ir priimtina rizika, neviršijant nustatytų skolinimosi limitų, bei užtikrinti savalaikį priimtų įsipareigojimų vykdymą. Vykdant šį uždavinį, mokamos paskolos ir palūkanos pagal grafiką.  *02 Organizuoti civilinę saugą naudojant direktoriaus rezervo fondo lėšas.*  Produkto vertinimo kriterijai:  Pasirašytų paskolų sutarčių sk. – 4, likviduotos ekstremalių įvykių pasekmės, proc.–100. | | | | | | | | |
| **Galimi programos vykdymo ir finansavimo šaltiniai:**  1.Savivaldybės biudžeto lėšos (SB);  2. Paskolų lėšos (PS);  3. Valstybės biudžeto lėšos (VB);  4. Europos Sąjungos lėšos (ES). | | | | | | | | |
| **2015 – 2024 metų Šiaulių miesto strateginio plėtros plano dalys, susijusios su vykdoma programa:**  1.1.3. Ugdyti visuomenės sąmoningumą, pilietiškumą, skatinant verslo, švietimo, NVO, kultūros ir mokslo bendradarbiavimą;  2.3.1. Sutelkti aukštos kultūrinės ir profesinės kompetencijos darbuotojų komandą;  2.3.2. Išvystyti visiems prieinamas, kokybiškas viešąsias paslaugas, pasitelkiant informacines technologijas;  3.3.3. Sukurti vaizdo stebėjimo ir informacijos valdymo sistemą. | | | | | | | | |
| **Susiję įstatymai ir kiti norminiai teisės aktai:**  1. Lietuvos Respublikos vietos savivaldos įstatymas;  2. Lietuvos Respublikos valstybės tarnybos įstatymas;  3. Lietuvos Respublikos viešųjų įstaigų įstatymas;  4. Lietuvos Respublikos Civilinis ir Lietuvos Respublikos Administracinių teisių pažeidimo  kodeksai;  5. Lietuvos Respublikos biudžetinių įstaigų įstatymas;  6. Lietuvos Respublikos įmonių rejestro įstatymas;  7. Lietuvos Respublikos akcinių bendrovių įstatymas;  8. Lietuvos Respublikos karo prievolės įstatymas;  9. Lietuvos Respublikos valstybinės kalbos įstatymas;  10. Lietuvos Respublikos vaikų teisių apsaugos įstatymas;  11. Lietuvos Respublikos archyvų įstatymas;  12. Lietuvos Respublikos civilinis kodeksas;  13. Lietuvos Respublikos pilietybės įstatymas;  14. Lietuvos Respublikos valstybės ir savivaldybių turto valdymo, naudojimo ir disponavimo juo įstatymo pakeitimo įstatymas;  15. Lietuvos Respublikos valstybės ir savivaldybių įmonių įstatymas;  16. Lietuvos Respublikos valstybės ir savivaldybių turto privatizavimo įstatymas;  17. Lietuvos Respublikos socialinių paslaugų įstatymas;  18. Lietuvos Respublikos žalos atlyginimo dėl nelaimingų atsitikimų darbe ar susirgimų profesine liga laikinasis įstatymas;  19. Lietuvos Respublikos biudžeto sandaros įstatymas;  20. Lietuvos Respublikos Vyriausybės 2004 m. kovo 26 d. nutarimas Nr. 345 „Dėl Savivaldybių skolinimosi taisyklių patvirtinimo“;  21. Lietuvos Respublikos Vyriausybės 2001 m. gegužės 14 d. nutarimas Nr. 543 „Dėl Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių patvirtinimo“. | | | | | | | | |
|  | | | | | | | | |